Hairulfaizalizwan Ahmad Sofian

Hairulfaizalizwan Ahmad Sofian ialah seorang usahawan dan juruanimasi Malaysia.

Beliau merupakan bekas pengasas bersama syarikat animasi Digital Durian yang terkenal satu ketika dahulu dengan siri animasi Didi & Friends dan Omar & Hana,. Kini, beliau telah meninggalkan dan tidak lagi bersama syarikat animasi tersebut.

Pada April 2021, beliau telah menubuhkan sebuah syarikat animasi baharu yang dikenali sebagai Warnakala Studios yang kini menjadi pemilik rasmi Didi & Friends.

Di bawah penyeliaan Warnakala Studios, siri animasi Didi & Friends telah menghasilkan karya baharu iaitu Didi & Friends Junior, Didi & Friends Rescue Squad dan banyak lagi pada masa akan datang. 

Pencapaian yang dicapai sepanjang 2021 hingga 2023 adalah pasukan daripada Warnakala Studios telah berjaya menyiapkan Didi & Friends The Movie yang telah ditayangkan di pawagam-pawagam tempatan pada bulan Februari 2023 yang lalu. 

Tidak dilupakan juga pengalaman berharga dapat bekerjasama dengan pihak MPO dalam menghasilkan musik didalam filem dan persembahan okestra yang telah berlangsung pada tahun 2022 yang lalu.

Kehidupan peribadi
Hairulfaizalizwan dibesarkan oleh ibu bapanya yang merupakan warga pendidik yang mana bapanya ialah seorang guru yang disegani. Beliau merupakan seorang graduan dari Universiti Utara Malaysia (UUM) dalam jurusan Multimedia. Pada tahun 2011, beliau berkahwin dengan gadis pilihannya yang merupakan seorang graduan dari Universiti Multimedia (MMU) yang mempunyai kelulusan dalam Filem & Animasi.  Isterinya banyak membantu karier beliau dalam industri yang diceburinya kerana mempunyai kelayakan dan minat yang sama.

Kerjaya
Pada tahun 2008, Hairulfaizalizwan bersama-sama dengan rakannya, telah menubuhkan Digital Durian yang pada mulanya hanya memfokuskan kepada perkhidmatan multimedia seperti kandungan e-Learning, video multimedia, animasi 3D untuk industri korporat dan sebagainya. 

Kemudian, mereka menerokai pasaran perniagaan kepada pengguna dengan Durian Kahwin, platform dagangan perkahwinan sehenti untuk kad jemputan dan cenderamata yang diberi nama Style Weddings.

Namun, mereka menyedari bahawa ini bukan minat mereka. Pada tahun 2012, Digital Durian dianugerahkan geran RM50,000 selepas mengambil bahagian dalam Cabaran Pencipta Harta Intelek (IPCC) anjuran Perbadanan Ekonomi Digital Malaysia (MDEC) dan Didi & Friends The Science Explorers terpilih sebagai pemenang.

Selepas 13 tahun berkhidmat di Digital Durian, kini Hairulfaizalizwan telah meninggalkan syarikat tersebut  dan menubuhkan Warnakala Studios pada April 2021. Syarikat ini memperoleh hak pemilikan Didi & Friends sepenuhnya daripada Digital Durian secara sah mengikut undang-undang serta persetujuan yang dipersetujui bersama.

Kini Hairul adalah CEO(Chief Executive Officer) dan pengasas Warnakala Studios, Penerbit Eksekutif Movie Didi & Friends The Movie,  Penerbit Eksekutif siri-siri animasi Didi & Friends dan juga Presiden kampus Kreatif.

Filemografi

Televisyen 
 Didi & Friends (2012–kini)
 Didi & Friends Junior (2022)
 Didi & Friends Rescue Squad (2022–2023)

Filem 
 Didi & Friends The Movie (23 Februari 2023)

Orkestra 
 Didi & Friends bersama MPO: Mana Bingo (22 Oktober 2022)

Rujukan

Pautan luar
 

Kelahiran 1982
Orang hidup
Orang Malaysia berketurunan Melayu
Muslim Malaysia
Juruanimasi Malaysia
Usahawan Malaysia
Alumni Universiti Utara Malaysia